X Factor (Slovensko)

X Factor (pôvodne "X Factor Slovensko") je interaktívna hudobná súťaž s prvkami reality show, ktorú vytvoril Simon Cowell a v roku 2014 sa prvýkrát objavila na slovenských a českých televíziách. Na Slovensku bola vysielaná na TV JOJ a v Česku na sesterskej TV Prima. Táto súťaž vychádza z pôvodnej britskej verzie súťaže "X Factor", ktorá sa pod mnohými rôznymi názvami vysiela po celom svete.
TV JOJ oznámila nasadenie súťaže v polovici novembra 2013 ako X Factor Slovensko, neskôr v polovici decembra oznámila vstup do projektu aj česká TV Prima a názov súťaže sa zmenil na čisto X Factor.
Víťazom prvého Česko-slovenského X Factoru sa stal Peter Bažík z kategórie starších. Víťaznou mentorkou sa stala Sisa Sklovská.
História.
Formát "X Factoru" pochádza z britských ostrovov, kde ho po prvýkrát predstavila televízia ITV v roku 2004. Za reláciou stojí samotný mediálny guru Simon Cowell. Počas mnohých rokov sa po celom svete vystriedali v porotách mená ako Gary Barlow, Britney Spears, Demi Lovato, Louis Walsh, Nicole Scherzinger, L.A. Reid, Paula Abdul, Sharon Osbourne, Ronan Keating, Cheryl Cole a pod.
Obsadenie.
Informácie o jednotlivých tvárach programu.
Moderátori.
Dňa 21. januára 2014 bolo zverejnené meno oficiálneho moderátora pre tohtoročný slovensko-český ročník súťaže. Bol ním Martin Pyco Rausch. Moderátor zverejnil túto informáciu na svojom oficiálnom Facebook kanáli, načo informáciu potvrdila aj samotná televízia JOJ. V zahraničných verziách X Factoru je väčšinou len jeden moderátor, preto bol Martin Pyco Rausch jediným moderátorom aj slovensko-českej verzie. Martin spolupracoval s TV JOJ aj TV Prima už na štyroch ročníkoch súťaže Česko Slovensko má talent, slovensko-českému publiku je tento moderátor teda viac než známy.
Porota.
Ako prvou oficiálne potvrdenou porotkyňou bola slovenská popová speváčka s americko-švajčiarskymi koreňmi Celeste Buckingham. Speváčka a strieborná slovenská slávica zbiera úspechy na Slovensku tak i v Česku, ale aj v USA. Neskôr TV JOJ prezradila všetkých porotcov, ktorými boli Ondřej Brzobohatý, Sisa Sklovská, Oto Klempíř. Pri porotkyni Sisy Sklovskej však vedenie TV JOJ muselo čeliť ostrej kritike zo strany divákov, nakoľko sa im Sisa ako porotkyňa nepozdávala.
Kastingy.
Producentské kastingy sa konali v tieto termíny a v týchto miestach:
Slovensko
Česko
Kastingy v Česku boli plánované na 14. a 15. decembra, ale uskutočnili sa o mesiac neskôr. Verejné kastingy, kde bola súčasťou ako oficiálna porota aj publikum, sa uskutočnili od 3. do 10. februára v Bratislavskej Incheba aréne.
Bootcamp (sústredenie).
Tato časť sa nakrúcala 10.-12. februára tiež v Bratislavskej Incheba aréne. Do Bootcampu postúpilo celkom 104 súťažiacich, ktorých počet sa zúžil na konečných 20. V závere Bootcampu sa jednotliví porotcovia dozvedeli, ktoré kategórie budú mentorovať:
Ondřej Brzobohatý – Dievčatá
Celeste Buckingham – Chlapci
Sisa Lelkes Sklovská – Starší ako 28 rokov
Oto Klempíř – Skupiny
Domy porotcov.
V tejto časti sa objavilo 5 súťažiacich v každej kategórii. Z nich postúpili do živých prenosov v každej kategórii iba dvaja. V prvej časti sa objavili tímy Celeste a Otu. Oto nakrúcal so skupinami v pražskom hudobnom klube SaSaZu a u seba doma. Celeste nakrúcala v priestore heliportu bratislavského hotelu Kempinsky River Park. V druhom dielu Domov porotcov sa predstavili kategórie Sisy a Ondřeja. Sisa pozvala svojich súťažiacich k sebe domov, Ondřej nakrúcal v Prahe v Obecním domě.
Živé prenosy.
Kľúč:
Týždeň 2. (18. máj).
Následoval tzv. "Deadlock", kedy v hlasovanie divakov obdržela najmeňej hlasov Brigita.
Týždeň 3. – FINÁLE (25. máj).
Čiast 1.
Časť 2.